《洪光寺同昆仑山人》
明代·王延陵

洪光高阁杳林端，缭绕双过锦绣鞍。
晓日乍开仙阙曙，春云犹弄上方寒。
窗中猿堕青天影，树里人行赤玉栏。
已分息机甘晏寂，长安风雾任漫漫。

作者简介：苏州府吴县人，字子永，号少溪。以荫授中书舍人。父鏊还山建屋，扁额书未当意，延陵方髫年，操管立就，诸名家皆叹不及。山水笔法俊逸，清润可观。晚年榜其室名“景空”，盖寄慕在禅宗。卒年七十九。